32/2017. (IX.29.) önkormányzati rendelet 2. melléklete

„2. számú melléklet **a** *Budapest Főváros II. Kerületi Önkormányzat Képviselő-testületének a lakásépítéshez, lakásvásárláshoz és - felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló 5/2004.(II.27.) számú önkormányzati rendeletéhez*

Alapszerződés vissza nem térítendő helyi támogatáshoz

S Z E R Z Ő D É S

mely létrejött egyrészről:

**Budapest Főváros II. Kerületi Önkormányzat**, (1024 Budapest, Mechwart liget 1.) KSH szám:…………………………,képviseli: ………….polgármester (továbbiakban: Önkormányzat),

másrészről:

***név, születési név*** (***születési idő.:………….,*** an.: …………, személyi száma: …………, adóazonosító jele: …………) ………….. szám alatti lakos/ok, mint kedvezményezett/ek

(továbbiakban Kedvezményezett/ek) között az alulírott helyen és napon az alábbiak szerint:

1.) Az Önkormányzat jelen szerződés keretében a Képviselő-testületének a lakásépítéshez, lakásvásárláshoz és - felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló 5/2004.(II.27.) rendelete alapján helyi támogatás formájában **vissza nem térítendő támogatást nyújt.**

 2.) Az Önkormányzat a Kedvezményezett/ek részére a támogatást az Önkormányzat Képviselő-testületének ………………….. Bizottsága által hozott …….. határozatával elbírált pályázat alapján ………… kedvezményezett/ek ………… arányban tulajdonát képező ……….. ………….hrsz. alatt nyilvántartott, természetben ………… sz. alatt lévő ……….nm. alapterületű lakás korszerűsítéséhez /átalakításához/ felújításához/ bővítéshez, vásárlásához, építéshez… stb. nyújtja.

3.) A támogatás összege …………Ft.

Az Önkormányzat a támogatást a ………………….. számlaszámra utalja át.

4.) A támogatást csak a megjelölt célra lehet felhasználni. A Kedvezményezettek kötelesek az Önkormányzatnak …………-ig bemutatni:

- adás-vétel esetén a hiteles tulajdoni lapot,

- építés, bővítés, emeletráépítés, tetőtér beépítés, stb. esetén használatba vételi engedélyt *(megfelelő részt kell alkalmazni),*

Kedvezményezettek vállalják, hogy a szerződéskötéstől számított …. éven belül vállalt gyermek/ek születési anyakönyvi kivonatát a születéstől számított 30 napon belül bemutatják *(csak gyermekvállalás esetén*).

5.) Az Önkormányzat a szerződéstől azonnali hatállyal eláll, ha bizonyíthatóan megállapítható, hogy a Kedvezményezett a lakást a szerződés aláírását követő 3 éven belül:

a) cserelakás nélkül elidegeníti,

b) az új, tulajdonába kerülő lakás építése, vásárlása érdekében elidegeníti, és az új lakás szobaszáma meghaladja a lakásigénye mértékének a felső határát,

c) javára kikötött értékkülönbözettel elcseréli,

d) a lakást nem lakás céljára használja,

e) nem a valóságnak megfelelően nyilatkozott a támogatás elbírálásához szükséges adatról,

f) a megállapított támogatást nem a szerződés 2 pontja szerinti célra fordította,

g) gyermekvállalási kötelezettségét a szerződésben vállalt határidőig önhibájából nem teljesítette és ezen kötelezettség teljesítése alól az illetékes bizottság mentességet nem adott *(gyermekvállalás esetén),*

h) a megállapított támogatást a szerződés 4. pontjában meghatározott határideig nem használta fel.

Azonnali hatályú felmondás esetén a kedvezményezett/ek köteles/ek az igénybevett támogatástegy összegben visszafizetni. A teljesítés elmaradása esetén az Önkormányzat kamatot számol fel.

A kamat mértéke:

- az a), b), c), g) és h) pontokban meghatározott esetekben: a mindenkori jegybanki alapkamattal egyező mértékű kamat,

- a d), e) és f) pontokban meghatározott esetekben a mindenkori jegybanki alapkamat kétszeresével megegyező mértékű kamat.

A kamatszámítás kezdő időpontja: a szerződésszegés napja.

6.) A szerződő felek megállapodnak abban, hogy az Önkormányzatnak, mint zálogjogosultnak az e szerződésből jogainak érvényesítése érdekében a ………….hrsz-ú ingatlannak a kedvezményezett (kedvezményezettek) tulajdonát képező illetőségére a támogatási összeg erejéig az Önkormányzat javára 3 éves időtartamra jelzálogjogot alapítanak.

Kedvezményezett/ek jelen szerződés aláírásával feltétlen és visszavonhatatlan hozzájárulását/hozzájárulásukat adja/ák ahhoz, hogy az e pontban megjelölt ingatlanra/ ingatlan illetőségre az Önkormányzat a javára ……….Ft erejéig alapított jelzálogjogát 3 éves időtartamra az ingatlan nyilvántartásba bejegyeztesse. A támogatással elérni kívánt cél teljesítése esetén a jelzálogjog törléséhez az Önkormányzat külön nyilatkozatban járul hozzá.

7.) Kedvezményezett/ek kölcsönösen kijelentik, hogy ……. állampolgár/ok, a jelen szerződés megkötésének részéről/részükről nincs jogi vagy egyéb akadálya.

8.) Kedvezményezett/ek a jogviszony fennállása alatt köteles/ek a körülményeikben bekövetkezett változást bejelenteni az Önkormányzatnak.

9.) A szerződő felek a szerződéssel kapcsolatos jogvitás kérdéseiket megkísérlik tárgyalások útján rendezni, ennek sikertelensége esetén fordulnak bírósághoz. Felek jelen szerződésben - jogvita esetére – kikötik a Budapesti II. és III. kerületi Bíróság kizárólagos illetékességét.

10.) A szerződésben nem szabályozott kérdésekben a Ptk. kölcsönszerződésre vonatkozó szabályai valamint a Budapest Főváros II. Kerületi Önkormányzat Képviselő-testületének lakásépítéshez, lakásvásárláshoz és - felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló 5/2004.(II.27.) önkormányzati rendelet szabályai az irányadók.

11.) A Felek a szerződést elolvasták, közösen értelmezték, és mint akaratukkal mindenben megegyezőt sajátkezűleg ill. cégszerűen írták alá.

Budapest, …………….

…………………………………….. ………………………………..

( név ) kedvezményezett (név) kedvezményezett

Önkormányzat (………..)

Polgármester megbízásából

……………..

Igazgató / Osztályvezető

Ellenjegyzem Budapesten ………………………………..-án

 …………………………………………..jogtanácsos